Nakon burne rasprave početkom tjedna, koja je već dala naslutiti konačan rezultat, izvještaj o radu državnih odvjetništava u 2011. saborski zastupnici podržali su sa 115 glasova za, 5 protiv (Hrvatski laburisti) i četiri suzdržana

'Do sada je Vlada donosila konačnu odluku oko cijena i time preuzela svu odgovornost. Međutim, sada se to prebacuje na HERA-u i posve je neodgovorno dizanje ruku Vlade od odgovornosti za građane i stanje u gospodarstvu. Pitanje je je li za to odgovorna Vlada? Nema nikakve potrebe da prije ulaska u EU Vlada potpuno digne ruke od mogućnosti da kaže posljednju riječ kada se radi o tako bitnim stvarima kao što je cijena struje ili plina. To nisu nikakve hrabre ili teške odluke, više je to odraz kukavičluka i neodgovornosti. Iako su izmjene umotane u celofan energetskih direktiva, ovime se samo otvara prostor za daljnje povećanje cijena i bogaćenje energetskih tvrtki, a građanima neka Bog pomogne jer ova vlada zasigurno neće', kritizirao je ovaj tjedan HDZ-ov Đuro Popijač